Document ID: 32013R1054

REGULAMENTUL DE PUNERE ÎN APLICARE (UE) NR. 1054/2013 AL CONSILIULUI
din 29 octombrie 2013
privind punerea în aplicare a articolului 8a alineatul (1) din Regulamentul (CE) nr. 765/2006 privind măsuri restrictive împotriva Belarus
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Regulamentul (CE) nr. 765/2006 al Consiliului din 18 mai 2006 privind măsurile restrictive împotriva Belarus (1), în special articolul 8a alineatul (1),
întrucât:
(1)
La 18 mai 2006, Consiliul a adoptat Regulamentul (CE) nr. 765/2006 privind măsuri restrictive împotriva Belarus. Respectivele măsuri se aplică până la 31 octombrie 2013.
(2)
Pe baza unei reexaminări a Deciziei 2012/642/PESC a Consiliului (2), Consiliul a decis că măsurile restrictive ar trebui prelungite până la 31 octombrie 2014.
(3)
Având în vedere menținerea gravității situației din Belarus, Consiliul a considerat că trei persoane ar trebui adăugate pe lista persoanelor și entităților cărora li se aplică măsurile restrictive prevăzute în Decizia 2012/642/PESC.
(4)
De asemenea, Consiliul a considerat că nu mai există motive pentru menținerea anumitor persoane și entități pe lista persoanelor și entităților cărora li se aplică măsurile restrictive prevăzute în Decizia 2012/642/PESC.
(5)
În plus, informațiile referitoare la anumite persoane și entități care figurează în anexa I la Regulamentul CE) nr. 765/2006 ar trebui actualizate.
(6)
Prin urmare, anexa I la Regulamentul (CE) nr. 765/2006 ar trebui modificată în consecință,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 765/2006 se înlocuiește cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 29 octombrie 2013.

Labels: 18
5